CELEX: 32022R0394
Language: da
Date: 2022-03-09 00:00:00
Title: Rådets forordning (EU) 2022/394 af 9. marts 2022 om ændring af forordning (EU) nr. 833/2014 om restriktive foranstaltninger på baggrund af Ruslands handlinger, der destabiliserer situationen i Ukraine

9.3.2022   
               
               
                  DA
               
               
                  Den Europæiske Unions Tidende
               
               
                  L 81/1
               
            
         RÅDETS FORORDNING (EU) 2022/394
         af 9. marts 2022
         om ændring af forordning (EU) nr. 833/2014 om restriktive foranstaltninger på baggrund af Ruslands handlinger, der destabiliserer situationen i Ukraine
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 215,
         under henvisning til Rådets afgørelse (FUSP) 2022/395 (1) af 9. marts 2022 om ændring af afgørelse 2014/512/FUSP om restriktive foranstaltninger på baggrund af Ruslands handlinger, der destabiliserer situationen i Ukraine,
         under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
         ud fra følgende betragtninger:
         
                     (1)
                  
                  
                     Den 31. juli 2014 vedtog Rådet forordning (EU) nr. 833/2014 (2).
                  
               
                     (2)
                  
                  
                     Forordning (EU) nr. 833/2014 giver virkning til visse foranstaltninger i Rådets afgørelse 2014/512/FUSP (3).
                  
               
                     (3)
                  
                  
                     Den 9. marts 2022 vedtog Rådet afgørelse (FUSP) 2022/395 om ændring af afgørelse 2014/512/FUSP og om indførelse af yderligere restriktive foranstaltninger over for eksport af søfartsprodukter og -teknologi.
                  
               
                     (4)
                  
                  
                     Afgørelse (FUSP) 2022/395 udvider listen over juridiske personer, enheder og organer, der er omfattet af finansieringsbegrænsninger via lån, omsættelige værdipapirer og pengemarkedsinstrumenter, til også at omfatte søfartssektoren. Der er almindelig enighed om, at lån og kreditter kan ydes på en hvilken som helst måde, herunder med kryptoaktiver, men det er i betragtning af deres særlige karakter hensigtsmæssigt yderligere at præcisere begrebet »omsættelige værdipapirer« i forbindelse med sådanne aktiver.
                  
               
                     (5)
                  
                  
                     Afgørelse (FUSP) 2022/395 udvider også fritagelsen vedrørende indskud til statsborgere i lande, der er medlem af Det Europæiske Økonomiske Samarbejdsområde, og til statsborgere i Schweiz.
                  
               
                     (6)
                  
                  
                     For at sikre en korrekt gennemførelse af foranstaltningerne i forordning (EU) nr. 833/2014 er det nødvendigt at præcisere undtagelsen for ydelse af finansiering til små og mellemstore virksomheder samt visse bestemmelser i bilagene vedrørende forbudte produkter og forbudt teknologi.
                  
               
                     (7)
                  
                  
                     Det er derfor nødvendigt at indføre lovgivning på EU-plan navnlig for at sikre, at alle medlemsstaterne anvender disse foranstaltninger på samme måde.
                  
               
                     (8)
                  
                  
                     Forordning (EU) nr. 833/2014 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            I forordning (EU) nr. 833/2014 foretages følgende ændringer:
            
                        1)
                     
                     
                        Artikel 1, litra f), indledningen, affattes således:
                        
                                    »f)
                                 
                                 
                                    »omsættelige værdipapirer«: følgende kategorier af værdipapirer, herunder i form af kryptoaktiver, som kan omsættes på kapitalmarkedet, med undtagelse af betalingsinstrumenter:«.
                                 
                              
                  
                        2)
                     
                     
                        I artikel 2d indsættes følgende stykke:
                        
                           »3a.   Når en medlemsstat i overensstemmelse med artikel 2, stk. 4, litra d), artikel 2a, stk. 4, litra d), og artikel 3f, stk. 4, udsteder en tilladelse til salg, levering, overførsel eller eksport af varer og teknologi, der er bestemt til søfartssikkerhed, oplyser den de øvrige medlemsstater og Kommissionen herom senest to uger efter tilladelsen.«
                        
                     
                  
                        3)
                     
                     
                        Artikel 2e, stk. 2, litra b), affattes således:
                        
                                    »b)
                                 
                                 
                                    ydelse af offentlig finansiering eller finansiel bistand på op til en samlet værdi af 10 000 000 EUR pr. projekt til fordel for små og mellemstore virksomheder, der er etableret i Unionen, eller«.
                                 
                              
                  
                        4)
                     
                     
                        Følgende artikel indsættes:
                        
                           »Artikel 3f
                           
                              1.   Det er forbudt direkte eller indirekte at sælge, levere, overføre eller eksportere søfartsprodukter og -teknologi, jf. listen i bilag XVI, uanset om de har oprindelse i Unionen eller ej, til fysiske eller juridiske personer, enheder eller organer i Rusland til brug i Rusland eller til anbringelse om bord på et fartøj, der fører russisk flag.
                           
                           
                              2.   Det er forbudt:
                              
                                          a)
                                       
                                       
                                          direkte eller indirekte at yde teknisk bistand, mæglervirksomhed eller andre tjenester i forbindelse med produkterne og teknologien omhandlet i stk. 1 og i forbindelse med levering, fremstilling, vedligeholdelse og anvendelse af disse produkter og denne teknologi til fysiske eller juridiske personer, enheder eller organer i Rusland eller til brug i Rusland
                                       
                                    
                                          b)
                                       
                                       
                                          direkte eller indirekte at levere finansieringsmidler eller finansiel bistand i forbindelse med produkterne og teknologien omhandlet i stk. 1 i forbindelse med salg, levering, overførsel eller eksport af disse produkter og denne teknologi eller ydelse af dertil knyttet teknisk bistand, mæglervirksomhed eller andre tjenester til fysiske eller juridiske personer, enheder eller organer i Rusland eller til brug i Rusland.
                                       
                                    
                           
                              3.   Forbuddene i stk. 1 og 2 finder ikke anvendelse på salg, levering, overførsel eller eksport af produkter og teknologi som omhandlet i stk. 1 eller på den dertil knyttede levering af teknisk og finansiel bistand til ikkemilitær anvendelse og til en ikkemilitær slutbruger, der er bestemt til humanitære formål, sundhedskriser, akut forebyggelse eller afbødning af en hændelse, der sandsynligvis vil have en alvorlig og betydelig indvirkning på menneskers sundhed og sikkerhed eller på miljøet eller som en reaktion på naturkatastrofer.
                           
                           
                              4.   Uanset stk. 1 og 2 kan den kompetente myndighed give tilladelse til salg, levering, overførsel eller eksport af produkter og teknologi som omhandlet i stk. 1 eller levering af dertil knyttet teknisk eller finansiel bistand til ikkemilitær anvendelse og til en ikkemilitær slutbruger efter at have fastslået, at sådanne produkter eller teknologier eller den dertil knyttede tekniske eller finansielle bistand er beregnet til søfartssikkerhed.«
                           
                        
                     
                  
                        5)
                     
                     
                        Artikel 5a, stk. 4, affattes således:
                        
                           »4.   Transaktioner vedrørende forvaltning af Ruslands centralbanks reserver og aktiver, herunder transaktioner med juridiske personer, enheder eller organer, der handler på vegne af eller efter anvisning fra Ruslands centralbank, såsom den russiske National Wealth Fund, er forbudt.«
                        
                     
                  
                        6)
                     
                     
                        Artikel 5b, stk. 2, affattes således:
                        
                           »2.   Stk. 1 finder ikke anvendelse på statsborgere i en medlemsstat, i et land, der er medlem af Det Europæiske Økonomiske Samarbejdsområde, eller i Schweiz, eller på fysiske personer, der har en midlertidig eller permanent opholdstilladelse i en medlemsstat, i et land, der er medlem af Det Europæiske Økonomiske Samarbejdsområde, eller i Schweiz.«
                        
                     
                  
                        7)
                     
                     
                        Bilag VI ændres som angivet i bilag I til denne forordning.
                     
                  
                        8)
                     
                     
                        Bilag IX ændres som angivet i bilag II til denne forordning.
                     
                  
                        9)
                     
                     
                        Bilag XIII ændres som anført i bilag III til denne forordning.
                     
                  
                        10)
                     
                     
                        Teksten i bilag IV til denne forordning tilføjes som bilag XVI til forordning (EU) nr. 833/2014.
                     
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 9. marts 2022.
            
               
                  På Rådets vegne
               
               J.-Y. LE DRIAN
               
                  Formand
               
            
         
         
            (1)  Se side 8 i denne EUT.
         
            (2)  Rådets forordning (EU) nr. 833/2014 af 31. juli 2014 om restriktive foranstaltninger på baggrund af Ruslands handlinger, der destabiliserer situationen i Ukraine (EUT L 229 af 31.7.2014, s. 1).
         
            (3)  Rådets afgørelse 2014/512/FUSP af 31. juli 2014 om restriktive foranstaltninger på baggrund af Ruslands handlinger, der destabiliserer situationen i Ukraine (EUT L 229 af 31.7.2014, s. 13).
      
      
         
            BILAG I
            I bilag VII til forordning (EU) nr. 833/2014 foretages følgende ændringer:
            
                        1)
                     
                     
                        Indledningen, tredje afsnit, affattes således:
                        »Med forbehold af denne forordnings artikel 12 er ikke-kontrollerede produkter, der indeholder en eller flere af de komponenter, der er opført i dette bilag, ikke omfattet af kontrollen i henhold til denne forordnings artikel 2a og 2b.«
                     
                  
                        2)
                     
                     
                        Punkt c., punkt 2, i underkategori X.A.I.001 i Kategori I — Elektronisk udstyr affattes således:
                        
                                    »2.
                                 
                                 
                                    Opløsning på 12 bit med en uddatahastighed på over 105 megaaftastninger pr. sekund (MSPS)«.
                                 
                              
                  
                        3)
                     
                     
                        Punkt c., punkt 2, i underkategori X.B.I.001 i Kategori I — Elektronisk udstyr affattes således:
                        
                                    »2.
                                 
                                 
                                    Krystaltrækkemaskiner »kontrolleret ved hjælp af lagret program« med en eller flere af følgende egenskaber:
                                    
                                                a.
                                             
                                             
                                                Kan genoplades uden at udskifte digelbeholderen
                                             
                                          
                                                b.
                                             
                                             
                                                I stand til at operere ved tryk på over 2,5 × 105 Pa, eller
                                             
                                          
                                                c.
                                             
                                             
                                                I stand til at trække krystaller med en diameter på over 100 mm«.
                                             
                                          
                              
                  
                        4)
                     
                     
                        Punkt i., punkt 1, i underkategori X.B.I.001 i Kategori I — Elektronisk udstyr affattes således:
                        
                                    »1.
                                 
                                 
                                    Udstyr til »kemisk dampudfældning«, der fungerer under 105 Pa, eller«.
                                 
                              
                  
                        5)
                     
                     
                        Første punktum i underkategori X.A.VII.001 i kategori VII — Rumfart og fremdrift affattes således:
                        
                                    »X.A.VII.001
                                 
                                 
                                    Andre dieselmotorer og traktorer og specielt konstruerede komponenter end dem, der er specificeret i CML eller i forordning (EU) 2021/821:«.
                                 
                              
                  
                        6)
                     
                     
                        Punkt c. i underkategori X.A.VII.002 i kategori VII — Rumfart og fremdrift affattes således:
                        
                                    »c.
                                 
                                 
                                    Gasturbinemotorer og komponenter, der er specielt konstrueret hertil.«
                                 
                              
                  
      
      
         
            BILAG II
            Bilag IX til forordning (EU) nr. 833/2014 ændres således:
            
                        1)
                     
                     
                        I model A ændres alle henvisninger til »forordning XXX/XXX« til »forordning (EU) nr. 833/2014«.
                     
                  
                        2)
                     
                     
                        I model B ændres alle henvisninger til »forordning XXX/XXX« til »forordning (EU) nr. 833/2014«.
                     
                  
      
      
         
            BILAG III
            I bilag XIII til forordning (EU) nr. 833/2014 indsættes oplysninger om følgende enhed:
            
               »Russian Maritime Register of Shipping«.
            
         
      
      
         
            BILAG IV
            
               
                  
                     »BILAG XVI
                     LISTE OVER PRODUKTER OG TEKNOLOGI SOM OMHANDLET I ARTIKEL 3F
                     Kategori VI — Skibsteknologi
                     
                                 X.A.VI.001
                              
                              
                                 Fartøjer, søfartssystemer eller -udstyr og specielt konstruerede komponenter hertil, komponenter og tilbehør:
                                 
                                             a)
                                          
                                          
                                             Udstyr omhandlet i kapitel 4 (navigationsudstyr) i Kommissionens gældende gennemførelsesforordning om krav til design, konstruktion og ydeevne samt prøvningsstandarder for skibsudstyr, der er vedtaget i overensstemmelse med artikel 35, stk. 2, i Europa-Parlamentets og Rådets direktiv 2014/90/EU af 23. juli 2014 om skibsudstyr
                                          
                                       
                                             b)
                                          
                                          
                                             Udstyr omhandlet i kapitel 5 (radiokommunikationsudstyr) i Kommissionens gældende gennemførelsesforordning om krav til design, konstruktion og ydeevne samt prøvningsstandarder for skibsudstyr, der er vedtaget i overensstemmelse med artikel 35, stk. 2, i Europa-Parlamentets og Rådets direktiv 2014/90/EU af 23. juli 2014 om skibsudstyr
                                          
                                       
                           
               «.